Em Joohr 1999 es dä Willy Millowitsch nünnxish Joohr jewoode. Hä kunnt koum noch loufe unn jannz schlääsh shtonn, troz er en neu Hüffjelengk dren hatt. Hä hatt knatschwiiße Hoor krääje unn sing Jeseesh hatt sish veränndert, et woo noch runnder jewoode un mansh eijner, jannz junge Lück, dä inn noh nit kenne daat saat, hä sooch bal wi n Frou us. Do hätt der WDR för dä Willy en Jobootßdaachßpaati oppjelaat, dat woo singe letße jruuß Optrett.